moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetulla asetuksella (EY) N:o 715/2007 perustetun ajoneuvojen korjaamiseen ja huoltamiseen tarvittavien tietojen saatavuutta koskevan järjestelmän toimivuudesta

RMI-selvityksen mukaan RMI-asetusten noudattaminen on yleisesti kohentunut viime vuosina. OEM-toimijat ovat pyrkineet hyvin aktiivisesti varmistamaan, että vaaditut tiedot ovat saatavissa niiden järjestelmistä RMI-asetusten mukaisesti.

Noudattamisen arvioinnissa päähuomio on siinä, miten hyvin järjestelmä toimii RMI-sivustojen välityksellä, sillä riippumattomien korjaamojen tarvitsemaa tietoa on saatavissa niiden kautta.

RMI-selvityksessä on arvioitu Euro 5 ja Euro 6 -asetuksen 6 artiklan ja komission asetuksessa (EY) N:o 692/2008 olevan 13 artiklan täytäntöönpanoa ja noudattamista suurten OEM-toimijoiden piirissä eri puolilla Eurooppaa.

Euro 5 ja Euro 6 -asetuksen 9 artiklassa kehotetaan harkitsemaan, olisiko kaikki ajoneuvojen RMI-tietojen saatavuudesta annetut säännökset syytä koota tyyppihyväksyntää koskevaan tarkistettuun puitedirektiiviin. Tällainen konsolidointi on nyt toteutettu komission ehdotuksella Euroopan parlamentin ja neuvoston asetukseksi moottoriajoneuvojen ja niiden perävaunujen hyväksynnästä ja markkinavalvonnasta.

EU:n lainsäädännössä velvoitetaan siksi OEM-toimijat huolehtimaan siitä, että riippumattomilla toimijoilla on vapaa, rajoittamaton ja standardoitu pääsy RMI-tietoihin.

Jotta riippumattomat toimijat voisivat kilpailla ajoneuvojen korjausmarkkinoilla, niiden on voitava saada RMI-tiedot käyttöönsä. RMI-tietojen saatavuus on välttämätöntä, jotta autoa voitaisiin sen koko kestoiän ajan huoltaa mitä moninaisimmin toimenpitein, joihin kuuluvat vianmääritys toimintahäiriöiden sattuessa, korjauspalvelut ja oikeiden varaosien tunnistaminen.

Ajoneuvovalmistajien verkostojen ja riippumattomien toimijoiden välisen kilpailun lisääntymisen odotetaan laskevan korjaus- ja huoltopalveluiden kuluttajahintoja, joiden on arvioitu muodostavan erittäin suuren osan moottoriajoneuvoihin liittyvistä kuluttajien kokonaismenoista. Korjaus- ja huoltopalveluiden kuluttajahinnat saattavat vaikuttaa kansanterveyteen ja yleiseen turvallisuuteen, jos ne saavat kuluttajat luopumaan ajoneuvojensa säännöllisestä huollattamisesta. Puutteellisesti huollettujen ajoneuvojen päästöt ovat yleensä muita korkeammat, ja ajoneuvoilla voi olla haitallinen vaikutus niin liikenneturvallisuuteen kuin ympäristöönkin.

Ajoneuvojen RMI-tietojen saatavuutta koskevan lainsäädännön yleisenä tarkoituksena on edistää kilpailua ja sisämarkkinoiden moitteetonta toimintaa. Kuten RMI-selvityksessä todetaan, kilpailu ajoneuvon hankinnan jälkeisillä korjaus- ja huoltopalvelumarkkinoilla ja varaosamarkkinoilla on vähemmän ankaraa kuin uusien autojen myyntimarkkinoilla. Koska varaosat ja tekniset tiedot ovat usein merkki- tai mallikohtaisia, valmistajan harjoittamista kilpailun vastaisista toimista saattaa siis aiheutua haittaa kuluttajille, sillä ne voivat nostaa korjauskustannuksia. Riippumattomien toimijoiden läsnäolo markkinoilla laajentaakin kuluttajien valinnanvaraa ja mahdollistaa kilpailun ajoneuvovalmistajien verkostojen kanssa jälkimarkkinoilla.

Ajoneuvojen korjaamiseen ja huoltamiseen tarvittavien tietojen, jäljempänä ’RMI-tiedot’, saatavuudesta annetun asetuksen (EY) N:o 715/2007, jäljempänä ’Euro 5 ja Euro 6 -asetus’, 9 artiklassa säädetään seuraavaa:

Pienillä ja keskisuurilla korjaamoilla on yleensä vaikeuksia selviytyä nykypäivän ajoneuvojen huoltamiseen tarvittavien teknisten tietojen, työkalujen ja koulutuksen aiheuttamista kustannuksista sekä standardituotteiden aggressiivisista tarjoushinnoittelustrategioista. Tällä ennakoidaan olevan erittäin suuri vaikutus perinteisiin itsenäisiin korjaamoihin, mikä näkyy siinä, että yhä useammat riippumattomat autokorjaamot liittyvät franchise-ketjuihin. Ajoneuvovalmistajien toimittamien teknisten tietojen saatavuus, pääsy koulutukseen ja markkinointitoimista hyötyminen ovat tärkeimpiä syitä liittyä näihin ketjuihin.

Useimmat korjaamot ovat pk-yrityksiä, mutta yhä enemmän ominaisuuksia sisältävien nykypäivän ajoneuvojen korjaamiseen tarvittavat työkalut ja koulutus vaativat huomattavia investointeja (nopeasti kasvavan tuotevalikoiman ja henkilöajoneuvojen asiakaskohtaisen räätälöinnin vuoksi). Ajoneuvojen RMI-tietojen ostaminen kultakin OEM-toimijalta erikseen ei siksi ole pienkorjaamoille taloudellisesti kannattavaa, ja se olisi myös turhan työlästä, sillä kullakin OEM-toimijalla on oma verkkosivustonsa ja tietojärjestelmänsä. Siksi riippumattomat korjaamot hankkivat ajoneuvojen RMI-tietoja pääasiassa (laajempaan ”riippumattomien toimijoiden” määritelmään kuuluvien) tietoa välittävien ulkopuolisten tahojen kautta, esimerkiksi

Kuluttajat näyttäisivät yleisesti hyötyneen markkinakilpailusta pienempinä korjaus- ja huoltokuluina samalla, kun ajoneuvotekniikassa on tapahtunut edistystä, kuten RMI-selvityksessä huomautettiin.

Siitä huolimatta joidenkin asioiden on todettu kaipaavan parannusta, jotta tekniset tiedot saataisiin tasapuolisesti kaikkien toimijoiden käyttöön.

Tilanne on kaiken kaikkiaan kohentunut, sillä RMI-asetukset ovat tehostaneet kilpailua autoalan jälkimarkkinoilla. Tämä on puolestaan alentanut korjaus- ja huoltopalvelujen kuluttajahintoja ja suosinut kuluttajien valinnanvapautta, sillä ajoneuvon omistajat ovat nyt voineet viedä ajoneuvonsa valitsemaansa korjaamoon.

RMI-asetusten säännöksillä pyritään luomaan ja turvaamaan tasapuoliset markkinaolosuhteet kaikenlaisille moottoriajoneuvojen korjaamiseen ja huoltoon liittyville palveluille. Tällä ei tarkoiteta ainoastaan ajoneuvojen välitöntä korjausta, vaan hyvin monenlaisia korjaamiseen ja huoltoon liittyviä palveluja, joissa ei ole kyse pelkistä korjaustoimista (esimerkiksi työkalujen valmistaminen, tietojen julkaiseminen sekä osien myynti ja jakelu). Kilpailu näistä kaikista palveluista, joita hoitavat usein riippumattomat pienet ja keskisuuret yritykset (pk-yritykset), on kuluttajien kannalta erittäin tärkeää.

RMI-selvityksessä katsotaan, että lisätarkennukset ja -ohjeistus voivat olla tarpeen turvatekijöihin liittyvien RMI-tietojen saatavuuden osalta, mutta SERMI-järjestelmän (Security-related Repair and Maintenance Information) käyttöönoton pitäisi kohentaa tilannetta.

tietojen toimittaminen sähköistä tietojenkäsittelyä nopeuttavassa muodossa (mm. tietomuodolla, päivitysten näkyvyydellä ja tietojen perusteellisuudella on merkitystä tiedonkäsittelyn nopeuden ja kustannusten kannalta).

Tietojen julkaisijat (riippumattomat uudelleenjulkaisijat) tarjoavat useita merkkejä koskevia teknisiä tietoja lukuisille jälkimarkkinoilla toimiville yrityksille. Niiden asiakkaina on niin riippumattomia kuin valtuutettuja korjaamoja sekä osien toimittajia ja tukkumyyjiä. Jälkimarkkinoilla toimivat yritykset voivat riippumattomien uudelleenjulkaisijoiden avulla päästä eroon OEM-toimijoiden verkkosivujen erityyppisten tietorakenteiden käsittelemisestä ja saada tarvitsemansa tiedot edullisemmin.

Osien yksiselitteisten tunnistetietojen saatavuus on osien jakelijoiden ja tukkumyyjien kannalta keskeinen kysymys. Tästä monitahoisesta aiheesta on kiistelty jo vuodesta 2009 sekä jäsenvaltioissa (ajoneuvoalan yrityksille ja tyyppihyväksyntäviranomaisille tehdyt valitukset sekä jäsenvaltioiden tuomioistuimissa nostetut kanteet) että EU:ssa (epäviralliset yhteydenotot Euroopan komissioon). RMI-asetusten oikeaan tulkintatapaan liittyvistä ongelmista huolimatta osien tukkumyyjät ovat kertoneet, että koska osien tunnistetietoja ei ole yksiselitteisesti saatavilla, pari kolme osaa nimetään yleensä sopiviksi. Jos korjaamot eivät pysty nimeämään yhtä ainoata osaa, ne yleensä tilaavat useita osia ja palauttavat tarpeettomiksi jääneet.

Vakioimalla hallinnolliset määräykset, jotka koskevat riippumattomien toimijoiden tyyppihyväksyntäviranomaisille tekemiä valituksia siitä, että OEM-toimijat ovat jättäneet noudattamatta velvoitettaan antaa ajoneuvojen RMI-tietoja muiden käyttöön, helpotetaan puuttumista satunnaisiin ongelmiin, jotka eivät varsinaisesti liity järjestelmään. Samalla on täsmennettävä, kuinka tyyppihyväksyntäviranomaisten on toimittava silloin, kun valituksia tehdään useassa jäsenvaltiossa.

Turvatekijöihin liittyvien tietojen saatavuuden rajoittamiseen on olemassa perusteltu tarve, mutta epäjohdonmukaisuuksia todennäköisesti esiintyy jatkossakin, jos tämän käsitteen sisällöstä ja rajauksista ei ole yhteistä käsitystä.

Euro 5 ja Euro 6 -asetuksen 6 artiklan 1 kohdan mukaan valmistajien on annettava riippumattomille toimijoille pääsy ajoneuvojen RMI-tietoihin ”verkkosivustojen kautta helposti ja nopeasti sekä tavalla, joka ei ole syrjivä verrattuna valtuutetuille jälleenmyyjille ja korjaamoille annettuihin mahdollisuuksiin tai myönnettyyn pääsyyn”. Periaate RMI-tietojen antamisesta käyttöön ”syrjimättömällä tavalla” toistuu saman artiklan 5 ja 6 kohdassa.

RMI-asetuksiin sisältyy useita tärkeitä asioita, joita voitaisiin kehittää edeltävissä osioissa esitettyjen arvioiden mukaisesti ja RMI-selvityksen asiaa koskevien suositusten pohjalta. Vaikuttaa siltä, että puutteita on syytä tarkastella vielä CEN/ISO-standardien käyttöönoton jälkeenkin erityisesti seuraavissa asioissa.

Selvityksessä todetaan myös, että ympäristön laadun kohenemisen määrällinen arviointi on vaikeaa tietojen vähäisyyden vuoksi ja ettei todellinen vaikutus ole nähtävissä vielä moneen vuoteen.

RMI-tietojen saatavuudesta voi todellakin olla hyötyä joissain tilanteissa ajoneuvojen lisäpäästöjä aiheuttavien vikojen tunnistamisessa. Tämä koskee erityisesti vikakoodeja, sillä jokaisella OEM-toimijalla on omansa. Jos koodit olisivat riippumattomien toimijoiden käytettävissä, korjaukset voitaisiin tehdä ripeämmin ja siksi myös edullisemmin.

Komissio toteaa tämän olevan erittäin kiistanalainen kysymys. Kuten edellä 3.2 kohdassa selostetaan, vireillä on useita kiistoja niiden eriävien tulkintojen vuoksi, joita OEM-toimijoilla ja riippumattomilla toimijoilla on komission asetuksen (EY) N:o 692/2008 liitteessä XIV olevan 2.1 kohdan 2, 3 ja 4 alakohdan mukaisista vaatimuksista.

Riippumattomat toimijat pitävät pääsyä ajoneuvon osia koskeviin tietoihin valmistenumeron perusteella välttämättömänä niiden nykyisen liiketoimintamallin kannalta. Tietojen avulla niiden olisi helpompi hallinnoida logistiikkaa ja varastoja varmistaakseen, että oikeat osat ovat saatavilla ja että ne toimitetaan ajallaan ja palautuksia tulee mahdollisimman vähän. Riippumattomien toimijoiden suurimpana hankaluutena tässä on se, että ne joutuvat selaamaan tietoja manuaalisesti.

Edellä 2 osiossa mainitut RMI-tietojen saatavuutta koskevat uudet ISO 18541 -standardit eivät sisällä yhteistä jäsenneltyä prosessia valmistenumeron mukaisesti tunnistettavilla varaosilla korvattavissa olevia ajoneuvon osia koskevien tietojen vaihtamista varten. Kun RMI-asetuksia vastaisuudessa tarkistetaan, niihin voitaisiinkin sisällyttää yhteinen jäsennelty prosessi tällaisten tietojen vaihtamista varten.

Yhteisessä jäsennellyssä prosessissa olisi otettava huomioon niin ajoneuvovalmistajien kuin riippumattomien toimijoiden edut ja tarpeet, ja siinä olisi myös selvitettävä muita, avoimen formaatin kaltaisia ratkaisuvaihtoehtoja. Vaatimusten ei tarvitse olla yhtä yksityiskohtaisia kuin ajoneuvojen RMI-tietoja sisältäville verkkosivustoille pääsyä koskevissa nykyisissä (käyttötapauksiin perustuvissa) CEN/ISO-standardeissa.

5.5.Sovitaan poikkeuksista tai vaihtoehtoisista RMI-tietojen antamistavoista, kun kyse on pienvalmistajista, erikoismarkkinoista sekä erikoiskäyttöön tarkoitetuista ajoneuvoista

RMI-selvityksen mukaan riippumattomat toimijat käyttävät pienvalmistajien ja erikoisajoneuvojen valmistajien verkkosivustoja kaikkein vähiten. Tästä syystä ja koska sellaisten ajoneuvovalmistajien osuus autoalan markkinoilla on erittäin pieni, jotkut niistä katsovat, että nykyiset RMI-asetusten säännökset ovat kohtuuttomia niiden harjoittaman liiketoiminnan laajuuteen nähden. Myös ajoneuvojen RMI-tietojen saatavuutta koskevien uusien CEN/ISO-standardien tai muiden prosessien, kuten SERMI-järjestelmän, täytäntöönpano vaatii sitä paitsi lisäinvestointeja.

Euro 5 ja Euro 6 -asetuksen 6 artiklassa ei säädetä poikkeuksista valmistajien velvollisuuksiin, kun kyse on pienvalmistajista ja erikoismarkkinoilla toimivista valmistajista. Tyyppihyväksyntäviranomaiset ovat tuoneet esiin huolensa tästä. RMI-asetusten tulevien muutosten yhteydessä voitaisiin harkita tällaisia valmistajia koskevia poikkeuksia samaan tapaan kuin muiden ajoneuvoluokkien, kuten maa- ja metsätalousajoneuvojen tai kaksi- tai kolmipyöräisten moottoriajoneuvojen ja nelipyörien, RMI-tietojen saatavuutta koskevissa säännöksissä.

5.6.Mukauttaminen tekniikan kehitykseen

RMI-selvityksen 5.5 kohdassa tarkastellaan ajoneuvojen RMI-tietojen saatavuutta koskevan järjestelmän vaikutuksia kilpailuun ja sivutaan myös teknisiä uudistuksia, joista keskeisellä sijalla on telematiikka.

Selvityksessä todetaan yleisesti, että ajoneuvojen RMI-tietojen piiriin kuuluu todennäköisesti ainakin joitain langattomasti siirrettäviä tietoja. Tarkat määritelmät ja tiedonsiirtokeinot kaipaavat kuitenkin vielä jatkoselvittämistä, ja ne on sisällytettävä RMI-asetuksiin tietojen tasapuolisen saatavuuden varmistamiseksi.

Ajoneuvojen liitettävyys internetiin lisääntyy koko ajan, mikä muuttaa autoteollisuuden näkymiä. Tiedot, joita aiemmin voitiin käyttää ajoneuvossa sijainneen fyysisen yhteyden kautta, ovat yhä useammin saatavilla etäyhteyden avulla. Tämä avaa mahdollisuuden tietojen reaaliaikaiseen saatavuuteen, jolloin voidaan tarjota vianmäärityksen tukea ja ennakkoarvioita etäpalveluna sekä monia muita reaaliaikaisia palveluja, joita ovat esimerkiksi käyttöön perustuva autovakuutusmaksu, tiepalvelut, sijaintiin perustuvat palvelut, sähköajoneuvojen akun älykäs lataaminen, autojen yhteiskäyttö ja liikenteenhallinta.

Lisäksi ajoneuvot voidaan liittää infrastruktuuriin ja muihin ajoneuvoihin, mikä mahdollistaa vuorovaikutteisen ja pitkälle automatisoidun ajamisen. Samalla tämä lisää ajoneuvojen teknisten ominaisuuksien määrää ja edellyttää yhdenmukaista tarkastelutapaa, minkä tulisi näkyä myös direktiivin 2010/40/EU (ITS-direktiivin) 6 artiklassa tarkoitetuissa määrityksissä ja saman direktiivin 8 artiklassa tarkoitetuissa standardeissa.

Nämä uudet haasteet ovat herättäneet huolen siitä, että riippumattomat toimijat saattaisivat jäädä uuden liiketoimintamallin ulkopuolelle ja/tai että niiden kanssa kilpailevat OEM-toimijat valvoisivat niiden toimintaa. EU:n lainsäädännöllä on tärkeä tehtävä sen periaatteen varmistamisessa, että tietyt, varsinkin C-ITS-foorumissa määritetyt perusedellytykset täyttyvät. Näitä ovat

rekisteröidyn (eli ajoneuvon kuljettajan tai omistajan) etukäteissuostumus

reilu ja vääristymätön kilpailu

yksityisyys ja tietosuoja

luvattoman käytön esto ja vastuukysymykset

datatalous.

Nämä edellytykset on täytettävä ja samalla otettava huomioon OEM-toimijoiden tarve saada suojattua mahdolliset immateriaalioikeutensa. Tämä on niille erittäin tärkeä kysymys, sillä niiden omistusoikeuden piiriin kuuluvat tiedot eivät kuulu ajoneuvojen korjaamiseen ja huoltamiseen tarvittavien tietojen saatavuutta koskevan laisäädännön piiriin.

Sen jälkeen, kun eCall-järjestelmän tyyppihyväksyntää koskeva asetus hiljattain annettiin, esiin on jälleen noussut tarve luoda edellytykset ajoneuvossa olevien tietojen käyttöä koskevalle avoimelle ja vääristymättömälle kilpailulle. Asetuksen 12 artiklassa Euroopan parlamentti ja neuvosto ovat pyytäneet komissiota tekemään arvion yhteentoimivaa, standardoitua, varmaa ja avoimen käytön mahdollistavaa ympäristöä koskevien vaatimusten tarpeesta.